
Da li je tačna informacija da je jedan ***[ashab](https://pitajucene.com/search/ashab/questions/ "Pretraži pitanja o ashabima")*** naučio neki strani jezik za mjesec dana?


* 
* 
* 
* 
* 
* 
* 

 
Da li je tačna informacija da je jedan ashab naučio neki strani jezik za mjesec dana?

***[Ashabi](https://pitajucene.com/search/ashab/questions/ "Pretraži pitanja o ashabima")*** su odabrana i nedostižna generacija, kako po svojim moralnim, fizičkim, tako i umnim sposobnostima. Dobro pamćenje bilo je svojstvo svih ashaba, koji su na najprecizniji i najpotpuniji način prenijeli ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** i sunnet naraštajima nakon njih.


Nije mi poznato predanje o učenju stranog jezika za mjesec dana. Znam da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, podsticao Zejda b. Sabita na učenje hebrejskog jezika kako bi mu prevodio pisma s tog jezika, pa ga je naučio za sedamnaest dana, po drugim verzijama za petnaest dana. (Ahmed, Ibn Hibban, Hakim i Bejheki sa ispravnim lancem prenosilaca. Vidjeti: *Es-Silsiletus-sahiha*, 1/364.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


